ଏନକୋରାଫେନିବ

ଏନକୋରାଫେନିବ (ଇଂରାଜୀ ଭାଷାରେ Encorafenib), ବ୍ରାଫ୍ଟୋଭି ଏକ ବିକ୍ରୟ ନାମ, ହେଉଛି ମେଲାନୋମା ଏବଂ  ବୃହଦନ୍ତ୍ର ମଳାଶୟ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯେତେବେଳେ ଅସ୍ତ୍ରୋପଚାରଦ୍ୱାରା ବିଆରଏଏଫ ଭି୬୦୦ଇ (BRAF V600E) କିମ୍ବା ଭି୬୦୦କେ (V600K) ମ୍ୟୁଟେସନ୍-ପଜିଟିଭ୍ ରୋଗ ଅପସାରଣ କରାଯାଇପାରିବ ନାହିଁ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାଣ, ଅଇ, ତରଳ ଝାଡ଼ା, ପେଟ ଯନ୍ତ୍ରଣା, ରାସ ଏବଂ ଗଣ୍ଠି ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ୟୁଭିଆଇଟିସ୍, ଲଙ୍ଗ କ୍ୟୁଟି ସିଣ୍ଡ୍ରୋମ ଏବଂ ଅନ୍ୟାନ୍ୟ କର୍କଟ ହୋଇପାରେ । ଯେଉଁମାନଙ୍କର ସାମାନ୍ୟ ଯକୃତ ସମସ୍ୟା ଥାଏ, ସେମାନଙ୍କୁ ଏକ ନିମ୍ନ ମାତ୍ରାର ଔଷଧ ଦେବା ଉଚିତ୍ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ କାଇନେଜ ଇନହିବିଟର ଯାହା ବିଆରଏଏଫ (BRAF) ପୁଷ୍ଟିସାରକୁ ଅବରୋଧ କରିଥାଏ । 

୨୦୧୮ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଏନକୋରାଫେନିବକୁ ଅନୁମୋଦନ କରାଯାଇଥିଲା ।  ଯୁକ୍ତରାଜ୍ୟରେ ୨୦୨୧ରେ ଏହି ଔଷଧର ୪ ସପ୍ତାହ ବ୍ୟବ‌ହାର ପାଇଁ ୫୬୦୦ ମୂଲ୍ୟ ଦେବାକୁ ପଡ଼େ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୨,୪୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ